**ГЛОССАРИЙ**

* **ИШ МУОМАЛАСИ ОДАТЛАРИ** (маҳаллий одат ва анъаналар) — ФКнинг 6-моддасига биноан, тадбиркорлик фаолиятининг бирон-бир соҳасида вужудга келган ва кенг қўлланадиган, қонун ҳужжатларида назарда тутилмаган хулқ-атвор қоидаси, бирон-бир ҳужжатда ёзилганлиги ёки ёзилмаганлигидан қатьи назар, иш муомаласи одати деб ҳисобланади. Фуқаролик қонун ҳужжатларида тегашли нормалар бўлмаган тақдирда, бу муносабатларни тартибга солишда маҳаллий одат ва анъаналар қўлланилади.
* **КЎЧМАС МУЛКЛАР –** бир жойдан иккинчи жойга кўчириш натижасида ўз ҳусусиятини ва ҳолатини йўқотадиган мол-мулклар. Ер участкалари ва ер соти бойликлари, кўп йиллик дов-дарахтлар, шунингдек бинолар ва иншоотлар к.м. ҳисобланади. Улар фуқаролик ҳуқуқий муносабатга киришганда давлат рўйҳатидан ўтказиш ва нотариал тасдиқлаш талаб этилади
* **МЕРОС ҲУҚУҚИ** – фуқаролик ҳуқуқининг бир қисми. Ворислик ҳуқуқи атамаси сифатида ҳам кўп қўлланилади. Шахснинг ўлими муносабати билан маълум ҳуқуқ ва мажбурият ёки мулкка эгаликнинг меросхўрга ёки ворисга ўтиши.
* **Оферта –** шартнома тарафларининг иккинчи томонга киритган расмий мурожаати(таклифи)
* **ЙЎЛОВЧИ ТАШИШ ШАРТНОМАСИ** - фуқаролик-ҳуқуқий шартнома бўлиб, унга кўра ташувчи йўловчини белгиланган манзилга элтиб қўйиш, йўловчи юк топширган тақдирда юкни ҳам белгиланган манзилга етказиш ва юкни олишга ваколатли бўлган шахсга бериш мажбуриятини олади; ўз навбатида, йўловчи йўл ҳақини, юк топширган тақдирда эса юк ташиш ҳақини ҳам тўлаш мажбуриятини олади. Йўловчи ташиш шартномасини тузиш чипта билан, йўловчининг юк топшириши эса - юк квитанцияси билан тасдиқланади. Чипта ва юк квитанциясининг шакли транспорт низомлари ва кодексларида назарда тутилган тартибда белгиланади.
* **ҚАРЗДОРНИНГ АЙБЛИЛИК ПРЕЗУМПЦИЯСИ** – фуқаролик ҳуқуқидаги қарздорнинг айбсизлигини ўзи исботлаши тушунилади. Бу презумпциянинг асосларини ва ҳуқуқий оқибатларини аниқланиш жараёнида ҳаракатдаги қонунчилик қарздорнинг айбли эканлигини эҳтимол қилади
* **ҚАРШИ ОФЕРТА** – фуқаролик ҳуқуқида оферентнинг шартнома тузиш таклифига акцептант томонидан қўшимча ёки ўзгартириш киритган ҳолда ўз таклифини бериши тушунилади
* **ҚАРШИ ТАЛАБ**– фуқаролик шартномасидан келиб чиқадиган мажбуриятларни бажаришга қаратилган иштирокчиларнинг бир-бирига (ўзаро) талабларига айтилади.(5)
* **ҚАРШИ РЕКЛАМА** – хўжалик юритувчи субъектнинг ўз рекламаси орқали рақобатчиларнинг мол-мулкига, ишлаб чиқарган маҳсулотларига (кўрсатадиган хизматларига) ва тадбиркорлик нуфузига зиён етказиши мумкин бўлган ёлғон, ноаниқ ёки бузиб кўрсатилган маълумотлар тарқатиши тушунилади
* **ҚАТЪИЙ ГАРОВ** – фуқаролик муомаладаги гаровларнинг бир тури бўлиб, бунда гаров нарсаси гаров тўғрисида далолат берувчи белгилар қўйилган ҳолда гаровга қўювчида қолдирилиши мумкин бўлган гаров ҳисобланади.
* **КРЕДИТ ШАРТНОМАСИ** – фуқаролик ҳуқуқи шартномаси бўйича банк ёки ўзга кредит ташкилоти (кредит) шартномада назарда тутилган шартларда ва миқдорда қарздога пул маблағи (кредит) бериш мажбуриятини, қарздор эга олинган пул суммасини қайтариш ва унга фоизлар тўлаш мажбуриятини олади. К.ш. қарз шартномасининг алоҳида турларидан бири бўлиб ҳисобланади, аммо охиргисидан фарқи эса реал эмас, консенсуал бўлиб ҳисобланади. Бундан ташқари, пул кредит шартномасининг предмети бўлиб ҳисобланади (товар кредитларидан ташқари). Қарздор кредит олишни тўлиқ ёки қисман, агар қонунда, бошқа ҳуқуқий хужжатларда ёки К.ш. да ўзгача қоида назарда тутилмаган бўлса, бу ҳақда уни олишни шартномада белгиланган муддатгача кредиторни хабардор қилиб рад этишга хақли. К.ш.нинг бошқача тури товар кредити ва тижорат кредити ҳисобланади.
* **КЎПФУҚАРОЛИК** - шахснинг тегишли ҳужжатлар билан тасдиқланган икки ёки ундан ортиқ давлат фуқаролигига мансублиги (қўш фуқаролилик, бипатризм). Туғилганда ҳам, шахснинг бошқа давлат фуқаролигига қабул қилиниши натижасида ҳам (агар у бунда ўзининг олдинги фуқаролигини йўқотмаган бўлса) юзага келиши мумкин. **Кф.к**а йўл қўйилиши ва унинг оқибатлари тўғрисидаги масала турли мамлакатларнинг конституциявий ҳуқуқида ҳар хил ҳал қилинади. Масалан, ЎзР Конституциясининг 21— моддасига мувофиқ, Ўзбекистон Республикасининг бутун ҳудудида ягона фуқаролик ўрнатилади. Россия Федерацияси Конституцияси (61—моддаси биринчи банди)га мувофиқ эса, Россия Федерацияси фуқароси федерал қонунга ёки РФнинг халқаро шартномасига мувофиқ чет давлат фуқаролигига (қўш фуқароликка) эга бўлиши мумкин. Айрим давлатлар (масалан, Руминия) конституциясида кўпфуқароликка йўл қўйилгани ҳолда, олий давлат лавозимларини фақат шу давлатнинг фуқароси бўлган шахслар эгаллаши мумкинлиги мустаҳкамлаб қўйилган. Баъзи давлатларда (масалан, Литвада) кўпфуқаролик конституцияда умумий қоида тариқасида тақиқланган, аммо қонунда белгиланган айрим ҳолларда унга рухсат этилади. Ниҳоят, айрим конституцияларда бошқа давлат фуқаролигига мансуб шахслар ушбу давлат фуқароси бўла олмаслиги бевосита қайд этилади (Қирғизистон).
* **МУЛКИЙ ҲУҚУҚЛАР** – ҳуқуқий муносабат қатнашчиларининг мол-мулкка эгалик қилиш, ундан фойдаланиш ва уни тасарруф этиш, шунингдек фуқаролик муомиласи қатнашчилари ўртасида бу мол-мулкни бўлиб олиш ва айрибошлаш (товарлар, хизматлар, ишлар,қимматли қоғозлар ва бошқалар билан сабабли моддий (мол-мулк) талаблар билан боғлиқ субъектив ҳуқуқлари мулкий ҳуқуқлар мол-мулк эгасининг ҳуқуқи, хўжалик юритиш ҳуқуқи, оператив бошқариш ҳуқуқи (Ашёвий ҳуқуқлар) ва мажбурият ҳуқуқлари, муаллифлар ва ихтирочиларнинг ўзлари яратган асарлари учун мукофотланишга бўлган ҳуқуқи, мерос ҳуқуқи ҳисобланади
* **НАТУРАЛИЗАЦИЯ** (*фр. naturaliser*дан) — чет элликни аризасига мувофиқ фуқароликка қабул қилиш. Одатда Натурализация чет эллик фуқаро шу давлат ҳудуди у ёки бу давомийликдаги узоқ муддат яшаганидан сўнг содир бўлиши мумкин. Баъзида Натурализация шарти сифатида давлатнинг расмий тилини билиш (масалан, Латвияда, Эстонияда), кун кечириш учун маблағга эга бўлиш, номига доғ тушмаган бўлиши ва бошқалар талаб этилади. Қатор давлатларда шу давлат билан этник ёки лингвистик алоқаси бор бўлганларга умумийдан ташқари енгиллаштирилган тартиб ҳам жорий этилган (масалан, Бразилияда португал тилида сўзлашувчи барча чет элликлар учун енгиллаштирилган Натурализация мавжуд). Кўпинча натураллашган фуқаролар ҳуқуқ доираси туғма фуқаролар доирасидан торроқ бўлади (масалан, АҚШ ва Эстонияда фақат туғилишдан фуқаролар давлат президенти бўлишлари мумкин)
* **НОВАЦИЯ (Мажбуриятнинг янгиланиши**) – (лот. Novatio; инг. Innovation-янгилаш, ўзгартириш) – фуқаролик ҳуқуқида битим ёки шартномани бошқаси билан алмаштириш мажбурияти.